**Csongrád Város Jegyzőjétől**

Száma: FJL/506-12/2019.

Témafelelős: dr. Mezey Szimonetta

**ELŐTERJESZTÉS**

Csongrád Város Önkormányzata Képviselő-testületének

2019. december 19-én tartandó ülésére.

*Tárgy: Tájékoztatás az idegenforgalmi fejlesztési célra kiírt pályázati eljárás eredményéről*

**Tisztelt Képviselő-testület!**

Csongrád Városi Önkormányzat Képviselő-testülete a 228/2017. (XII.21.) határozatával döntött a Csongrád város közigazgatási területén megvalósuló idegenforgalmi fejlesztések, korszerűsítések támogatására irányuló pályázat kiírás 2018. évre, továbbá az azt követő időszakra – a pályázat visszavonásig való fenntartásáról.

Pályázat alapján lehetőség nyílik az adófizetési morál jobbítása érdekében a tartózkodás utáni idegenforgalmi adót beszedő szálláshelyek részére az általuk beszedett idegenforgalmi adó visszajuttatására az üdülővendég ellátásához kapcsolódóan, fejlesztési célra.

A nyilvántartás szerint 50 db szállásadó vállalkozásból a pályázati felhívásra nyolc darab pályázat érkezett 2019. november 30-ig, pályázott összeg mindösszesen 3.178.800,- Ft.

A benyújtott pályázatokat a Polgármesteri Hivatal Fejlesztési és Üzemeltetési Irodája véleményezte egyeztetve az Adócsoporttal. A pályázatok értékelése megtörtént, valamennyi pályázat az előírt formai, valamint tartalmi követelményeknek megfelel. A Gazdálkodási Iroda Adócsoportjának nyilvántartása szerint a pályázók 2019-ben a tartózkodás utáni idegenforgalmi adót megfizették Csongrád Városi Önkormányzat felé. A pályázatok a pályázati kiírásban szereplő feltételeknek mindenben megfelelnek, így azok érvényesnek tekintendők.

A támogatás odaítéléséről a polgármester dönt a pályázat benyújtási határidejét követő 30 napon belül.

A finanszírozás valamennyi pályázó esetében a támogatás jóváhagyását követően a pályázatban megjelölt és jóváhagyott célra történhet.

A fejlesztési célok elsősorban turisztikai szolgáltatások bővítésére (pl. fűtésrendszer modernizálása, minibár elhelyezés), korszerűsítésére, kisértékű tárgyi eszköz (kerti bútor, vendégágyak, konyhai felszerelés) beszerzésére, ingatlanrész korszerűsítésére irányulnak.

A pályázati eljárás eredménye alapján összegezhető, hogy a tartózkodás utáni idegenforgalmi adót beszedő szálláshelyek részéréről igény mutatkozik az idegenforgalmi fejlesztések, korszerűsítések támogatására.

**Mindezek alapján kérem a Tisztelt Képviselő-testületet az előterjesztés megtárgyalására, a határozati javaslat elfogadására.**

**Határozati javaslat**

**Csongrád Városi Önkormányzat Képviselő-testülete megtárgyalta a** „*Tájékoztatás az idegenforgalmi fejlesztési célra kiírt pályázati eljárás eredményéről”* **című előterjesztését és az alábbi döntést hozza:**

1. A Képviselő-testület elfogadja az idegenforgalmi fejlesztési célra kiírt pályázati eljárás eredményéről szóló tájékoztatót, 2020 évre vonatkozóan is támogatja ezen pályázat kiírását.

Határidő: azonnal

Felelős: Dr. Juhász László jegyző

Erről értesítést kapnak:

1. A Képviselő-testület tagjai
2. Fejlesztési és Üzemeltetési Iroda és általa:
3. érintettek

**Csongrád, 2019. december 11.**

**Dr. Juhász László**

**jegyző**